شەفەق نیوز/ ئیدارەی ئەمریکی، ئمڕوو چوارشەممە، دووپات لە
ئارەزوو خوەی کرد لە بتەوکردن پەیوەندیەیل وەگەرد هەرێم کوردستان جوور هاوپەیمانیگ
گرنگ ئەرا ئەمریکا لە ناوچە هەرێمیەگە، و پەیمان وەردەوامی لە پاڵپشتیکردن پێشمەرگە
ئەرا نواگردن ریخریاگ داعش دا.
نووسینگەی راگەیانن مەسرور بارزانی سەرۆک حکومەت هەرێم کوردستان
لە بەیاننامەیگ رەسیە ئاژانس شەفەق نیوز وت: بارزانی لە نووسینگەگەی لە هەولێر پێشوازی
لە شاندیگ ئەمریکی کر، دیریک شولیت راوێژکار وەزارەت دەرەوەی ئەمریکا، و و بریت ماکگۆرک
هەماهەنگکار کۆشک چەرمگ ئەرا باوەتەیل خوەرهەڵات ناوڕاس و باکورور ئەفریقیا، و جودي
هود خاەن کارەیل یاوەر وەزیر دەرەوە ئەرا باوەتەیل خوەرهەڵات باشوور، و  دانا ستروڵ خانمە جیگر یاوەر وەزیر وەرگری ئەرا
باوەتەیل خوەرهەڵات ناوڕاس لەناوی بوین.
بەیاننامەگە دیاری کرد ک لەناو ئەو کۆبونەوە ک قوباد تاڵەبانی
جیگر سەرۆک حکومەت هەرێم ئامادەی بوی، باس لە شیوەیل بتەوکردن پەیوەندیەیل ناوبەین
هەرێم کوردستان و ئەمریکا کریا، و هەمیش باس دویاترین نووەوەبویەکان لە عراق و ناوچەگە.
شاندەگە سڵاو سەرۆک جۆ بایدن ئەرا سەرۆک حکومەت کوردستان
رەسان، و نشان دا ک سەردانەگەی جوور دووپاتکردنە ئەرا ئارەزوو بایدن و حکومەت ئەمریکی
لە بتەوکردن پەیوەندیەیل وەگەرد هەرێم کوردستان ک جوور هاوپەیمان گرنگیگە ئەرا ئەمریکا
لە ناوچەگە.
شاندەگە دەسخوەشی لە چاکسازیەگە کرد ک حکومەت هەرێم دەس وەپیکرد،
وەتایبەت چاکسازیەیل ناو وەزارەت پێشمەرگە، و لە نووەو دووپات لە وەردەوامی ئەمریکا
و هاوپەیمان ناودەوڵەتی لە پاڵپشتیکردن پێشمەرگە کرد ئەرا نواگردن هەڕەشە تیرۆریەکان
وەتایبەت لە ریخریاگ داعش.
